Tokioko Museo Nazionala

Tokioko museorik garrantzitsuena da eta Japoniako handiena. Ueno parkearen ipar-ekialdean dago beste hainbat museorekin batera.

Museoak Asiako eta batez ere Japoniako arte eta arkeologia bilduma handia dauka, 110.000 objetutik gora, hauetatik 87 Japoniako Altxor Nazional izendaturik daude.

Historia 
1872an sortu zen eta 1882an ezarri zen gaur egungo lekuan. 1945eko bonbaketetan baino ez da egon itxita. 1947an Hezkuntza Ministerioaren esku gelditu zen.

Egitura 
Bost eraikinek osatzen dute museoa.

 eraikin nagusia da eta lehenengo eraiki zena. Bi solairu ditu. Jōmon Aroko buztinezko irudiak, kaligrafia, tea prestatzeko tresneria, samuraien armadura eta ezpatak, no eta kabuki antzerki tradizionaletako jantziak eta beste hainbat objetu ikus daitezke.

 Asiari dedikaturiko eraikin hau 1968an inauguratu zen. Hiru solairu ditu espiralean kokaturik. Txina eta Koreako objetuak nagusi badira ere, Indotxina, India, Ekialde Hurbila eta Egiptoko arkeologia ere badu.

 Japoniako aurkikuntza arkeologikoak dituen eraikina da, Honkan eraikinetik ateratzen den korridore batek eramaten du bertara. 1999an ireki zen. Jōmon Aroko zeramika da nagusi, K.a. 10.000-7.000 urte arteko objetuak dira.

 Meiji printzearen (gero Taishō enperadorea izango zena) ezkontza omentzeko 1909an inauguratu zen eraikinak XX mende hasierako mendebalde-estiloko artelanak ditu.

 1878an Horyu-ji tenplo budistak Enperadoreari emandako objetuak erakusten dituen eraikina da. 1999an inauguratu zuten.

Kanpo estekak 
  Tokioko Museo Nazionaleko webgunea

Japoniako museoak
Tokioko eraikinak